
Grozījumi Ministru kabineta 2018. gada 26. jūnija noteikumos Nr. 377 "Latvijas Antidopinga biroja nolikums"

Izdoti saskaņā ar 
Valsts pārvaldes iekārtas likuma 
16. panta pirmo daļu

Izdarīt Ministru kabineta 2018. gada 26. jūnija noteikumos Nr. 377 "Latvijas Antidopinga biroja nolikums" (Latvijas Vēstnesis, 2018, 128. nr.) šādus grozījumus: 

1. Papildināt 1. punktu ar trešo teikumu šādā redakcijā:

"Savā darbībā birojs lēmumus pieņem neatkarīgi."

2. Papildināt noteikumus ar 2.1 un 2.2 punktu šādā redakcijā:

"2.1 Birojā ir aizliegts nodarbināt personu – sportistu vai sporta darbinieku –, kurai ir noteikts pagaidu aizliegums vai noteikta diskvalifikācija par antidopinga noteikumu pārkāpumu.

2.2 Birojā ir aizliegts nodarbināt arī citas personas, kuras nav minētas šo noteikumu 2.1 punktā un kuras ir disciplināri, administratīvi vai krimināli sodītas par pārkāpumiem, kas atbilstoši Pasaules Antidopinga kodeksam ir uzskatāmi par antidopinga noteikumu pārkāpumiem. Šāds aizliegums ir spēkā sešus gadus no lēmuma spēkā stāšanās dienas disciplinārlietā, administratīvajā lietā vai krimināllietā."

